“หุ้นเอเชีย” รีบาวด์ รับข่าว “แบงก์ชาติจีน” ออกแผนเยียวยาปชช. กระทบโควิด
“หุ้นเอเชีย” รีบาวด์ ขานรับธนาคารกลางจีนประกาศแผนเยียวยาช่วยเหลือภาคธุรกิจและประชาชนที่ได้รับผลกระทบจากโควิด-19
“หุ้นเอเชีย” รีบาวด์ ขานรับธนาคารกลางจีนประกาศแผนเยียวยาช่วยเหลือภาคธุรกิจและประชาชนที่ได้รับผลกระทบจากโควิด-19
19 เม.ย. 2565

ผู้สื่อข่าวรายงานว่า ตลาดหุ้นเอเชียเปิดได้มีการปรับตัวขึ้นเช้านี้ เนื่องจากมีการผ่อนคลายหลังจากธนาคารกลางจีนประกาศแผนช่วยเหลือภาคธุรกิจและประชาชนที่ได้รับผลกระทบจากโควิด-19
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 27,096.49 จุด เพิ่มขึ้น 296.78 จุด หรือ +1.11%, ดัชนี SSE Composite ตลาดหุ้นจีนเปิดวันนี้ที่ 3,192.09 จุด ลดลง 3.43 จุด หรือ -0.11% และดัชนี HSI ตลาดหุ้นฮ่องกงเปิดวันนี้ที่ 21,106.00 จุด ลดลง 412.08 จุด หรือ -1.92%
สำหรับบรรยากาศการซื้อขายในภูมิภาคได้แรงหนุนหลังจากที่ธนาคารกลางจีนประกาศว่าจะให้ความช่วยเหลือทางการเงินแก่ภาคอุตสาหกรรม, บริษัทและประชาชนที่ได้รับผลกระทบจากการระบาดของโควิด-19 ซึ่งเป็นส่วนหนึ่งของขั้นตอนในการบรรเทาการชะลอตัวทางเศรษฐกิจ
นอกจากนี้แบงก์ชาติจีนยังเผยว่า สถาบันการเงินต่างๆ ควรสนับสนุนผู้ที่ได้รับผลกระทบจากโควิด-19 อย่างยืดหยุ่น โดยชะลอการชำระคืนเงินกู้ตามความเหมาะสมและอาจจะไม่มีการบันทึกประวัติเงินกู้ที่ค้างชำระ
ส่วนข้อมูลเศรษฐกิจในภูมิภาคที่จะรายงานวันนี้ ได้แก่ การผลิตภาคอุตสาหกรรมเดือนก.พ.ของญี่ปุ่น